Fogadj örökbe egy kicsit a városból | ludbriko.hu
Aquapark otthon
1×1 ötletek
2013-04-04 Views: 589 AJÁNLÓ, ÉPÍTÉSZET, L, M, VIZUÁLIS KULTÚRA
Fogadj örökbe egy kicsit a városból
Különös verseny vette kezdetét néhány napja.
Ki tudja szebben, ötletesebben megszépíteni a város egy kicsike szeletét.
Pontosabban morzsáját, mert ahogy az a képeken is látszik, 1 négyzetméter igencsak apró része egy városnak.
A kiszemelt 1 méter x 1 méteres területet még elhanyagolt állapotában le kell fotózni, majd kezdődhet a szépítés.
Sok kicsi sokra megy, és ha jó sok 1 négyzetméter újjászületik, akkor annak látványos eredménye lehet.
Buzdítsd szüleidet a versenyre, fogadjon örökbe a ti családotok is egy picit a városból!
Szeretnél te magad is örökbe fogadni? Mivel ez a verseny a város közterein zajlik, olyan területeken, melyeket a városlakók közösen használnak, azt javaslom nézz körül inkább a házatokban. Biztos, hogy találsz egy saját kis helyet, amit szebbé varázsolhatsz. Ha ebbe a városszépítő versenybe nem is nevezhetsz be vele, jó érzés lesz minden nap látni, hogy te magad is tettél valamit azért, hogy még jobban érezzétek magatokat saját házatokban. Nézegesd meg az 1×1 ötlettárat!
Azért ne felejtsd el azt a fontos dolgot, hogy az örökbefogadás felelősséggel is jár! A családi városmorzsátokról, vagy a saját egy négyzetméteredről folyamatosan gondoskodni kell. Így szépülhet meg tényleg a város.
Az április 30-ig tartó versenyen való részvételhez szükséges regisztrációs emailcím és egyéb információ az 1×1 csapatának Facebook oldalán olvasható (facebook.com/1x1hely).
Címkék: közterület, pályázat, városszépítés
Ilyen házról álmodom – eredményhirdetés
Otthonom, Újpest – Pályázat
Pest gyerekkorában
Tüskeerkélyek
Modern madáretető